钦定古今图书集成/明伦汇编/氏族典/第538卷 > 石星
## 钦定古今图书集成/明伦汇编/氏族典/第538卷 > 石星

按《明外史石星传》：“星字拱辰，东明人。嘉靖四十四年
进士，官行人，擢吏科给事中。隆庆元年，上疏言内臣
恣肆。帝大怒，诏杖六十，黜为民。中官滕祥者，以造作
奇巧得幸，会监杖星，大诟之。祥怒，予重杖，星绝而复
甦。星妻郑误闻星已死，遽触柱死，闻者哀之。万历元
年，起故官，进尚宝少卿、大理丞，南京太仆卿，罢归。再”
起太仆卿，迁佥都御史、右副都御史。历兵部左侍郎，
进工部尚书，改兵部。二十年哱拜反，星条上方略。贼
平，加少保，世袭锦衣卫指挥佥事。倭大入朝鲜，朝鲜
乞援。星直节震天下，沈毅笃实，居官有重望。然本文
士，不长于兵，力主沈惟敬《封贡议》。及封事败，夺星职。
未几，倭破南原闲山。帝大怒，逮星下狱，论死。二十七
年九月，星竟死狱中。